Bernard Francis Law

Bernard Francis Law (Torreón, Mexiko, 1931ko azaroaren 4a - Erroma, Italia, 2017ko abenduaren 20a) Erromatar Eliza Katolikoko estatubatuar kardinala zen. Bostongo artzapezpiku emeritua, Santa Maria Nagusia basilikaren artzapezpiku ohia eta Santa Susanako apaiz kardinala zen.

1961eko maiatzaren 21ean egin zen apaiz Law. 1984tik 2002ko abenduaren 13ra bitartean Bostongo artzapezpikua izan zen. Berak gidatzen zuen artzapezpiku-barrutian egondako sexu-gehiegikeria eskandalu batengatik kargua utzi behar izan zuen. Izan ere, Bostongo artzapezpiku-barrutiaren baitan apaizen pederastia kasuak ezkutatzen zirela eta apaiz pederastei babesa ematen zitzaiela jakin zen.

Erreferentziak 

Ameriketako Estatu Batuetako kardinalak
Artzapezpikuak
Harvard Unibertsitateko ikasleak
Erroman hildakoak
Ameriketako Estatu Batuetako eskubide zibilen aldeko ekintzaileak